
* S-au împlinit 17 ani de la sfinţirea Bisericuţei 
noastre! Un sfert de viaţă de om... Câte s-au întâm- 
plat în acest timp, câte s-au schimbat, câţi dintre noi 
au plecat (unii în veşnicie) sau au rămas... Pentru toa- 
te să dăm slavă lui Dumnezeu! 


+ Ne bucurăm că obştea noastră s-a mai mărit cu un 
suflet: săptămâna trecută s-a născut al şaselea copil al 
lui Constantin și al Minodorei, pruneca Teodora. 
Dumnezeu să-i dăruiască dragostea și hotărârea sfin- 
tei al cărei nume îl poartă! 


+ A doua zi de Rusalii, mănăstirea Criscior s-a îm- 

brăcat în haine de sărbătoare, căci Sf. Treime este 
unul din hramurile sale. PS. Nestor, vicarul epis- 
copiei Devei şi un sobor de preoţi (o parte apropiaţi de 
Bisericuţă) au slujit, iar strana surorilor a fost invitată 
pentru a da răspunsurile. Dragostea gazdelor şi bucu- 
ria de a fi împreună în rugăciune au fost o parte din 
darurile pe care Dumnezeu le-a făcut celor prezenţi 
acolo. 


« Iată o nouă iniţiativă în obștea noastră: „Cartea cea 
de toate zilele” — o bibliotecă pusă sub ocrotirea Sf. 
Fotie cel Mare. Parcă dând greutate în plus salciei din 
curte, pe care a fost aşezată, căsuţa cărților conţine 
deja scrieri duhovniceşti, de literatură şi pentru copii, 
donate de fraţi. Rolul ei este de a îndemna la citit 
(poate chiar după slujbe, la umbra copacilor din curtea 
bisericuţei), de a ajuta pe cei care nu-şi permit să cum- 
pere cărți sau pe cei care doresc să dăruiască un vo- 
lum, lăsând altul în loc. De proiect se ocupă sora noas- 
tră, Albinuţa. Să ne fie tuturor de folos! 








Aşteptăm întrebările, sugestiile şi eventualele cola- 
borări pe adresa revista.maximina (o gmail.com sau 
la tel. 0734.194.372. Mulţumim tuturor pentru 
rugăciuni şi ajutor financiar. 

Aşa arăta curtea bisericii acum 17 ani. 


ŞTIRI 





+ Un colţişor de Românie: Noua biserică româ- 
nească din Viena și-a sărbătorit pentru prima dată 
hramul de Rusalii. Părintele Emanuel Nuţu, împreună 
cu credincioşii români au realizat în Sectorul 2 al Vie- 
nei un așezământ românesc compus din Biserica 
„Sfântul Voievod Ştefan cel Mare”, un bloc de locuinţe 
pentru români, o grădiniţă creştină, un magazin cu 
produse românești, un magazin bisericesc şi o agenţie 
de pelerinaje. Biserica „Sfântul Voievod Ştefan cel Ma- 

” din Viena este făcută pe modelul bisericii Mănăsti- 
rii Voroneţ. 


+ Soprana Anda-Louise Bogza (originară din Neamţ), 
solistă a Operei de Stat din Praga, a susţinut duminică 
un concert în vederea strângerii de fonduri 
pentru refacerea Bisericii Ortodoxe a români- 
lor din Praga, mistuită acum 7 luni de un incediu. În 
toată această perioadă, părintele Andrei (un apropiat 
al obștii noastre) şi credincioșii de acolo ţin slujbele în 
biserica Sfântul Laurenţiu din capitala Cehiei, oferită 
provizoriu de autorităţi. 


* Șapte mitropoliți, un secretar şi alţi partici- 
panţi la întrunirea sinodală de miercuri, 23 
iunie, au fost atacați prin stropire cu un lichid ca- 
ustic, în timp ce se aflau în camera de ședință de la 
mănăstirea Petraki din Atena. O parte din cei afectaţi 
au fost internaţi, cu arsuri la mâini şi faţă. Din păcate, 
atacatorul este un preot, ale cărui probleme de ordin 
disciplinar se discutau în şedinţa sinodală. (basilica.ro 
şi orthodoxtimes.com) 








Numărul 23 (XLII) 


Urmând tuturor sfinţilor, 
INIMA ÎNTREAGĂ 


să o dăm lui Hristos! 


Cuvânt de întărire al Sf. Nicolae Velimirovici 





„Cel ce iubeşte pe tată ori pe mamă 
mai mult decât pe Mine nu este 
vrednic de Mine; cel ce iubeşte pe 
fiu ori pe fiică mai mult decât pe 
Mine nu este vrednic de Mine”. 
Aceste stranii cuvinte nu pot fi ros- 
tite decât de cineva care are mai 
multă grijă de viaţa noastră decât 
înşişi tatăl și mama care ne-au năs- 
cut. Doar cineva care ne iu- 
beşte mai mult decât ne iubesc 
ei poate îndrăzni să spună una 
ca asta. Cineva care îi iubește pe 
copiii noștri mai mult decât suntem 
noi înşine în stare să-i iubim. Tatăl 
și mama ne-au născut numai pen- 
tru viata aceasta trecătoare, pe când 
Acela ne dă naștere întru viaţa 
veşnică. Părinţii ne nasc spre dure- 
re şi umilinţă, Acela spre veşnică 
bucurie şi slavă. Părinţii noştri, ca 
să ne dea ceva, de la El iau. Ei ne 
pregătesc mâncare, El ne dă sufla- 
rea vieţii. Ce-i mai de trebuinţă? 
Mâncarea sau răsuflarea? Părinţii 





ne fac îmbrăcăminte, iar El ne- 
a dat inima. Ce-i mai de sea- 
mă: haina sau inima? El este 
Cel care ne-a adus pe lume; tatăl şi 
mama sunt doar poarta prin care ne 
-a adus. Cine face mai mult pentru 
noi? Cel care ne aduce într-o casă 
Ori uşa pe care intrăm? 


Domnul, fireşte, nu înlătură dra- 
gostea pe care o datorăm părinţilor 
SI la celor de aproape ai noş- 

; doar EI Însuşi ne-a poruncit 
această dragoste! EI Însuşi Şi-a ară- 
tat dragostea pentru Sfânta Lui ma- 
mă, chiar pe Cruce fiind, când a 
încredinţat-o ucenicului iubit, spre 
a-i fi loan fiu în locul Său. Aici însă 
Hristos vorbeşte pentru vremurile 
de prigoană şi suferinţe ce îi aşteap- 
tă pe apostolii Săi. Tatăl şi mama se 
vor înfricoşa; fiul si fiica se vor în- 
fricoșa. „Leapădă-te de Hristos”, îi 
vor spune, „rămâi cu noi, nu pleca 
de acasă! Fii ca toată lumea, lasă 
credinţa asta nouă, care te ia de la 

noi şi te duce poate la moarte! Ce-o 
să ne facem noi atunci? Or să ne 
bată, or să ne chinuiască, or să ne 
lase să răbdăm de foame, poate chi- 
ar or să ne ucidă. Pentru asta te-am 
născut noi”, vor spune mama şi ta- 
ta, „ca să pătimim din cauza ta 
acum, la bătrâneţe?”. Fiul si fiica îţi 
vor cere socoteală că i-ai născut ca 
să ajungă de batjocură, ca să fie 
dispreţuiţi, prigoniţi şi chiar ucişi, 
până la urmă. „Lasă pe Hristos, stai 
cu noi, să trăim cu toţii în pace”. 


În astfel de clipe hotărâtoare, uce- 
nicul trebuie să aleagă. Hristos sau 
părinţii? Hristos sau copiii? De 
hotărârea aceasta depinde în- 
treaga lui veşnicie, şi nu nu- 
mai a lui, ci şi a rudelor lui. Nu 
este alegere mai dureroasă decât 
aceasta! Și n-o poţi lua acum pe un 
drum, și mâine pe altul. Nu poţi 





„Nu te ruga nepăsător şi fără grijă. Căci în loc să placi lui Dumnezeu, Îl vei 
face să Se mânie. Ci stai cu frică şi cu cutremur şi nu te răzima de pereți, 
nici nu te moleşi la picioare, ca cu unul să stai, iar pe celălalt să-l întinzi. 
Împotriveşte-te gândurilor tale şi să nu le îngădui să se îngrijească de cele 


trupeşti, ca să-ți fie bine primită rugăciunea de Dumnezeu.” 


să-ţi rupi inima în două; trebu- 
ie s-o pui întreagă ori pe un tal- 
ger, ori pe celălalt. Dacă te în- 
chini lui Hristos, îi scapi şi pe ai tăi 
și te scapi şi pe tine. Dacă te închini 
tatălui, sau mamei, sau fiului, sau 
fiicei tale, e lucru sigur că ai să-i 
pierzi şi ei si pe tine. Cu adevărat, 
nu vrăjmaşii ne leagă pe noi de 
lumea aceasta, ci cei pe care-i 
iubim; nu străinii, ci ai noștri. 


Ca să facă mai uşoară clipa despărţi- 
rii, şi ca să despovăreze cugetul celor 
ce lasă pentru EI casa lor, Domnul le 
spune dinainte să fie fără nici o grijă, 
cum sunt vrăbiile. Lăsaţi-i aşadar, şi 
urmați-Mi Mie. Chiar şi fiind lângă 
ei, nu voi, ci Dumnezeu le poartă de 
grijă. Le va purta mai departe de 
grijă şi în lipsa voastră. 


Însă „tată si mamă, fii şi fiice” au aici 
un înțeles ascuns. Prin tată” şi 
„mamă” se înţeleg de asemenea și 
învățătorii si îndrumătorii noștri 
care, prin învăţătura lor mincinoasă, 
izvodesc în noi un duh potrivnic lui 
Hristos şi Evangheliei. Aceştia ne 
învaţă înţelepciunea pământului, cea 
care slujeşte mai mult trupul decât 
sufletul, cea care ne desparte de 
Hristos şi ne robeşte lumii. Câtă vre- 
me nu Îl cunoaştem pe Hristos, ne 
uităm la acești îndrumători ai noştri 
ca la nişte idoli; și, fie că-i ascultăm 
prin viu grai, fie că le citim cărţile, le 


dăm dragostea noastră, cinstirea 
noastră, respectul nostru; ne închi- 
năm lor în adâncul inimii. lar cine îi 
iubeşte pe ei mai mult decât pe Hris- 
tos nu este vrednic de Hristos. 


Prin „fii” şi „fiice” avem să înţe- 
legem, după înţelesul dinlăun- 
tru, faptele noastre, lucrurile 
noastre, cărţile noastre, într-un 
cuvânt, tot ceea ce cu mândrie 
socotim a fi rodul minţii sau al 
mâinilor noastre, în aceste produ- 
se ale noastre stă toată inima noas- 
tră, dragostea noastră, fala noastră. 
Dar ce sunt toate aceste lucruri pe 
lângă Hristos? Zdrenţe de fum în 
faţa soarelui! Pulbere a vremii lângă 
marmura veşniciei! Cine le iubeşte 
pe ele mai mult decât pe Hristos nu 
este vrednic de Hristos. 


„Și oricine a lăsat frati sau surori 
sau tată sau mamă, sau femeie, sau 
copil sau țarine, sau case, pentru 
numele Meu, înmulțit va lua înapoi 
şi va moşteni viața veşnică”. Și cu 
adevărat, n-au primit apostolii și 
sfinţii în această lume însutit mai 
mult decât au lăsat pentru numele 
lui Hristos? Nu s-au ridicat sute si 
mii de biserici care le poartă numele 
în tot cuprinsul lumii? Şi, nu sute, ci 
milioane de oameni îi numesc pe ei 
părinţi ai lor şi fraţi! Nu au ajuns să 
fie atâtea sfinte femei, muceniţe şi 
fecioare, maici şi surori în duh atâtor 





credincioși care, urmându-le pilda, s 
-au făcut ucenici ai lui Hristos? Nu 
se află şi în zilele noastre, aşa cum 
au fost neîntrerupt în toată istoria 
Bisericii, apostoli şi sfinţi ai lui Hris- 
tos, mulţime de fii şi fiice duhovni- 
ceşti? Lăsându-şi casele şi ţarinile, 
nu s-au făcut ale lor toate casele și 
ţarinile credincioşilor ? 


Nu sute, ci sute de mii de oameni au 
lăsat toate şi au primit totul. Tuturor 
acestora şi celor ca ei le este închina- 
tă duminica de astăzi — Duminica 
tuturor Sfinţilor. Sunt vii, sunt pu- 
ternici, sunt aproape de Dumnezeu. 
Şi sunt aproape şi de noi. Poartă ne- 
încetat de grijă Bisericii lui Dumne- 
zeu de pe pământ; ne însoțesc neîn- 
trerupt de la naştere la moarte; ne 
aud rugile, ne ştiu necazurile, ne aju- 
tă cu puterea şi cu rugăciunile lor 
care se înalţă ca fumul de tămâie 
străbătând înălțimile îngereşti până 
la tronul lui Dumnezeu. Ei ne ajută 
şi pe noi, în zilele de acum, să 
ne mântuim, pentru că nu se 
află într-înşii iubire de sine ci 
se bucură, de-ar fi să se mântu- 
iască oameni cât mai mulţi şi să 
ajungă la slava de care ei înşişi 
se bucură. Ei toţi sunt „biruitori 
prin credinţă”. 


Minunat este Dumnezeu întru sfinții 
Săi! 

înalț sufletul meu şi inima mea. Nu 
lăsa să piară făptura ta şi mă izbă- 
veşte de cel mai mare rău — păca- 
tul!” Păcatele mele şi ale strămoși- 
lor mei m-au făcut să ajung într-o 
situaţie mai grea. Dar biserica m-a 
ajutat foarte mult. Iar după ce am 
venit aici, am simţit că s-a 
schimbat ceva în mine, în viaţa 
mea. Aceasta s-a întâmplat de 
când părintele mi-a dat ca- 
noane de pocăință şi le-am 
ţinut. Când m-am împărtăşit pri- 
ma dată — în 2 februarie 2011 
(după doi ani de când am venit), 
am simţit o uşurare. Apoi nu au 
trecut două săptămâni și au înce- 
put bolile. Am vorbit cu părintele | 
şi mi-a zis să mă duc înainte, să 
mă rog lui Dumnezeu și aşa am 
trecut prin boli. 


Aș vrea să vă împărtăşesc ceva. 
Îmi doream să merg, la o mănăsti- 
re pentru câteva zile şi părintele 
mi-a zis să merg la Sihăstria Ra- 
rău, la părintele Ioan. Am ajuns 
acolo şi am vorbit cu dânsul. Mi-a 
spus multe lucruri, iar la plecare 
mi-a zis aşa: „Mă, nu mai veni la 
mine, că e departe și tu eşti bolnav.” 
Atunci nu eram aşa bolnav, dar el a 
văzut ce boli grele urmau să vină. 
Cuvântul care m-a întărit enorm de 
mult a fost: „Du-te la părintele Şte- 
fan, că el este doctorul vostru.” Şti- 
am lucrul acesta, dar am avut întă- 
rirea de la părintele Ioan. 


Dumnezeu a avut milă de mine și 
de familia mea. Soţia mea, care este 
foarte bolnavă, s-a schimbat mult 
de când s-a spovedit şi s-a împărtă- 
şit, căci a venit părintele la noi aca- 
să de câteva ori. 


Sunteţi gata de plecare în Italia. 
Dumnezeu ştie dacă ne vom mai 
revedea aici. Cu ce gând plecaţi? 


Aş vrea să le spun fraţilor şi 
surorilor din biserică să facă 
ascultare de duhovnic. Şi că le 
mulţumesc pentru ce au făcut 
pentru mine. Unii m-au ajutat 
prin cuvinte duhovnicești, alţii m- 





au ajutat material. Dar cel mai mult 
m-a ajutat numărul mare al fraților 
de aici. Eu iubesc foarte mult oame- 
nii şi îmi place să stau în comuniu- 
ne. Când veneam la biserică, mă 
uitam câtă lume e la slujbe şi mă 
bucuram. Mă bucur și că am putut 
face ceva pentru biserică, cât de 
puţin. 


Poate puțini ştiu cât ați muncit la 
parcul din curtea bisericii, să fie 
înverzit în cea mai mare parte... 


Ii port în inima mea pe preoţi 
şi pe toţi fraţii şi surorile mele 





de aici. Nu-i voi uita niciodată 
şi nici biserica aceasta. Dar 
nici credinţa n-am să mi-o las, 
indiferent unde voi fi! Va fi pu- 
țin mai greu în Italia, dar sunt şi 
acolo biserici ortodoxe, una este 
mai aproape de unde vom locui. 


La final am pregătit o rugăciune 
pentru fraţii mei, rugăciunea de 
fiecare zi a Sf. Filaret al Moscovei. 
Rugăciunile alcătuite de sfinţi că- 
tre Mântuitorul şi Maica Domnu- 
lui sunt extraordinare. lată ce 
spune: „Doamne, nu ştiu ce să cer 
de la Tine. Tu ştii de ce am nevo- 
ie. Tu mă iubeşti pe mine mai 


ȘI mult decât pot să Te iubesc eu pe 


Tine. Părinte, dă robului Tău ce- 
ea ce singur nu ştie a le cere. Nu 
îndrăznesc să cer nici cruce, nici 
mângâiere, numai stau înaintea 
Ta. Inima este deschisă Ție. Tu 
vezi trebuinţele mele pe care eu 
nu le ştiu. Vezi şi fă după mila Ta! 
Loveşte-mă şi mă tămăduieşte! 
Doboară-mă şi mă ridică! Mă 
cutremur şi tac cu evlavie înain- 
tea voinţei Tale sfinte şi a căilor 
Tale cele nepătrunse pentru mi- 
ne. Mă aduc Ție jertfă. Nu am altă 
dorință decât să ă fac voia Ta. Înva- 
ță-mă să mă rog singur. Roagă-1e 
în mine. Amin!”. 


Și mai am o rugăciune de mulţumi- 
re, lăsată de Sf. Tihon de Zadonsk: 
„Slavă lui Dumnezeu că mi-a ară- 
tat înşelarea şi deşertăciunea aces- 
tei lumi! Slavă lui Dumnezeu că mi 
-a vestit veşnica muncă şi veşnica 
fericire, ca de una să fug, iar pe 
cealaltă să o caut. Câte binefaceri 
am primit de la El cât am trăit! 
Slavă lui Dumnezeu pentru 
toate!”. 





MEIANIE 


Doamne, fă din suferinţă, 


Pod de aur, pod înalt, 


Fă din lacrimă velinţă 


Ca-ntr-un pat adânc şi cald. 


Din lovirile nedrepte 


Faguri facă-se şi vin. 


Din înfrângeri, scări și trepte, 





Din căderi, urcuş alpin. 
Din veninul pus în cană 
Fă miresme ce nu pier. 
Fă din fiecare rană 
o cădelniţă spre cer; 
Și din fiece dezastru 
și crepuscul stins în piept, 
Doamne, fă lăstun albastru 
şi fă zâmbet înţelept. 


Radu Gyr 








La revedere, 
FRAIE IEODOR! 





Fratele Teodor („bătrânul”, cum i se mai spune) ne-a anunţat acum ceva vreme că în luna iulie va 
pleca definitiv în Italia. Pandemia i-a arătat cât de vulnerabil este, mai ales când s-a îmbolnăvit şi 
nu a mai putut avea grijă de soţia sa, care este bolnavă de multă vreme. Cele două fete sunt stabi- 
lite în străinătate, astfel că se vor muta aproape de una dintre ele, pentru a fi mai uşor tuturor. 
Insă nu uşor pentru fratele Teodor să plece de la Bisericuţă... Ne-am gândit să stăm un pic de vor- 


bă cu dânsul, înainte de plecare. 


In ce an ați venit la Bisericuţă? 


În 25 ianuarie 2009, atunci a fost 
prima întâlnire cu Biserica aceasta şi 
cu părintele Ştefan. 


Încă din vremea studenţiei, necazu- 
rile m-au năpădit și atunci am cău- 
tat pe Dumnezeu. L-am găsit pe pr. 
Ioan Cristescu din București, părin- 
te văzător cu duhul, care ce mi-a 
spus, aceea s-a și întâmplat. Dar 
apoi, în tinereţe, m-am depărtat de 
Dumnezeu şi am găsit lumea, priete- 
nii. Apoi am văzut că nu este bine ce 
fac şi am căutat din nou. M-am dus 
iar la Bucureşti la pr. Cristescu, dar 
nu mi-a mai dat cuvinte de bucurie 
şi îmbărbătare. Am înţeles că nu 
este bine cu mine. Apoi dânsul a 
trecut la Domnul, iar eu de atunci 
am tot căutat. Am fost la foarte mul- 
te mănăstiri. Ultima dată am fost la 
mănăstirea Caraiman şi m-am rugat 
mult la icoana Maicii Domnului. Eu 
căutam un preot aşa cum l-am avut 
pe pr. Cristescu, să-mi spună exact 
ce e cu mine şi ce trebuie să fac. 


Cum de ați ajuns aici, v-a îndrumat 
cineva? 


Da, m-a îndrumat un frate care 
acum e crâsnic la Catedrala Nouă, 
loan îl cheamă. Când s-au adus 
moaştele Sf. Ioan Gură de Aur acolo, 
am vorbit cu el şi l-am întrebat: 
„Oare are Aradul ceva bun, că 
eu n-am găsit nimic aici?. 


Aţi întrebat şi dus. ca Sf. Natanael: 
„Din Nazaret poate fi ceva bun?” 


Da! Şi așa am aflat de la fratele Ioan 


de Bisericuţă. Am venit pregătit la 
părintele Ștefan, aveam vreo 4-5 foi 
scrise, căci la Caraiman mi s-a spus 
să merg să mă spovedesc - tot ce am 
făcut, începând de la vârsta de 7 ani. 
Şi aici am rămas de atunci. 


Aţi avut în copilărie pe cineva cre- 
dincios în familie, care să vă îndru- 
me spre biserică? 


Mama mea era foarte credincioasă şi 
mereu mă îndemna să merg la bise- 
rică, dar eu, ca şi copil, mă ocupam 
de alte lucruri. lar mama plângea tot 
timpul din cauza asta. 


Și totuşi au rodit lacrimile şi rugă- 
ciunile ei, dacă în studenție L-aţi 
căutat pe Dumnezeu... 


Da. Atunci eram deja căsătorit. Într- 
O zi, cum veneam de la facultate, a 
ieşit în calea mea o femeie în vârstă 
și m-a rugat să o ajut să ridice un 
pat. Am intrat în casa ei şi am văzut 
pe perete o icoană mare a Mântuito- 
rului lisus Hristos, iar acea icoană 
se tot uita la mine - oriunde mă du- 
ceam, mă privea. lar bătrâna mi-a 
zis: „Să nu-ţi fie frică! Dacă vei avea 
un necaz vreodată, să vii, căci aici 
locuieşte Preasfinţia Sa Episcopul 
Valerian Zaharia și să vorbeşti cu 
dânsul.” (n.n. — Episcopul Valerian 
al Oradei a păstorit eparhia între 
1951-1969, fiind un ierarh incomod 
pentru comunişti, care au interve- 
nit pentru înlăturarea sa din scaun. 
A avut domiciliu forțat în Bucureşti 
timp de 20 de ani. A adormit în 
1996.) Dar eu nu m-am dus. După 
Revoluţie am aflat că avea moaştele 
Sf. Simon Zilotul (n.n. — murele din 


Cana sau Sf. Natanael) cumpărate 
din insula Creta... Dar Dumnezeu 
nu m-a lăsat, ci a dat cu tunul 
în mine şi aşa l-am găsit pe pr. 
Ioan Cristescu de la Biserica Udri- 
cani, unde era icoana Sf. ler. Nico- 
lae. 


Ce a însemnat drumul acesta timp 
de 12 ani de când ați venit la Biseri- 
cuță? 


Multe bucurii duhovniceşti, dar şi 
multe necazuri. Am primit mereu 
sfaturi de la părintele meu duhovnic 
Ștefan, care îmi spunea: „Cât te ţii tu 
de Dumnezeu atâta se va ţine şi El 
de tine!”. Şi mi-a mai spus ceva: „Fă 
ceea ce îți spun eu şi vei vedea!” Şi 
am văzut. De fiecare dată când 
aveam un necaz, ceream sfatul pă- 
rintelui. Nu numai dânsul m-a aju- 
tat, ci și pr. Lucian, căci de multe ori 
mă fura gândul la slujbă, dar dânsul 
cu glasul său puternic mă trezea 
imediat. Este pentru mine un preot 
extraordinar. 


Aţi pomenit şi de greutăţi şi neca- 
zuri în această perioadă. Nu ați 
avut ispita să plecați de aici din 
cauza greului? 


Au fost multe ispite şi am plecat la 
alte biserici, dar gândul mi-era tot 
aici. Aşa că nu m-am lăsat şi ori de 
câte ori am căzut, m-am ridicat. 


Puteţi să ne împărtăşiți ceva mai 
deosebit care v-a marcat în aceşti 
ani? 


Sf. Cuv. Partenie din Kiev spune 
astfel: „Către Tine, o, Domnul meu, 





Scurt portret duhovnicesc al 


Sfântului IOAN MAXIMOVICI, 


arhiepiscop de Shanghai și San Francisco 
(i 2 iulie 1966) 





fântul loan Maximovici a fost 

canonizat în anul 1994 de Bise- 
rica Ortodoxă Rusă din diaspora şi 
recunoscut ca sfânt de toate Biseri- 
cile Ortodoxe autocefale. In viaţa sa, 
el a reuşit să îmbine rugăciunea cu 
cercetarea celor aflaţi în nevoi, fiind 
un ascet aspru și un păstor iubitor, 
un hrănitor al orfanilor și un doctor 
fără de arginţi. Este cinstit ca unul 
dintre cei mai cunoscuţi şi iubiţi 
sfinţi ai secolului al XX-lea, împreu- 
nă cu Sfântul Nectarie din Eghina şi 
Sfântul Luca, arhiepiscopul Crimeii. 
Vom reda mai Jos câteva întâmplări 
minunate din viaţa sa. 


Sfântul loan -— înconjurat de 
lumina necreată 


O fiică duhovnicească a Sfântului 
loan, de pe vremea când acesta a 
locuit în Franţa, este Zinaida V. Ea 
povesteşte o întâmplare uimitoare 
relatată de un domn bătrân pe nu- 
me Gregory, care obişnuia să citeas- 
că la strană. Odată, pe când Gregory 
citea Ceasurile, iar Fericitul loan 
făcea proscomidia în altar, uşa dia- 
conească era deschisă. Terminând 
Gregory de citit Ceasurile, a vrut să 
îl întrebe ceva pe Sfânt şi a mers la 
altar. Când s-a apropiat de ușa alta- 
rului l-a văzut pe Fericitul Ioan în- 
văluit în lumină necreată, stând nu 
pe pământ, ci la un picior deasupra 
lui. S-a retras repede, nemaiputând 
să întrebe ceva. De asemenea, o 
maică bătrână de la mănăstirea 
Lesna povestește că Arhiepiscopul 
loan cinstea mult o icoană a Prea- 
curatei din această mănăstire şi ve- 


nea adesea să se roage înaintea ei. 
Odată pe când se ruga în faţa acelei 
icoane, monahia a intrat în biserică 
și l-a văzut înconjurat de lumină 
necreată şi stând nu pe pământ, ci 
deasupra lui. 


Chemat în duh, vine cu trupul 


Ana Petrovna, o fiică duhovnicească 
a sfântului, istoriseşte că în anul 
1945 a fost rănită în război şi era pe 
moarte în spital. De aceea le-a cerut 
tuturor să îl roage pe Vlădica Ioan 
să meargă să o împărtăşească. Era 
ora 22 și afară era o furtună năpras- 
nică şi toți i-au spus că nici nu se 
pune problema, spitalul fiind încu- 
iat noapte din pricina războiului. 
Femeia deznădăjduită striga conti- 
nuu: „Vino, Vlădica! Vino, Vlădica!” 
Deodată, în toiul furtunii, apare 
Vlădica ud leoarcă, îndreptându-se 
spre ea. Nevenindu-i să creadă, ea a 
început să îl pipăie, să vadă de era 
adevărat sau era duhul lui. Vlădica a 
zâmbit şi a răspuns: „Eu sunt!”. 
Apoi a împărtășit-o şi a plecat. Din 
acel moment starea femeii s-a îm- 
bunătăţit. Deşi nimeni nu a crezut- 
O, vecina de salon a femeii a confir- 
mat şi ea venirea Vlădicăi Ioan. 


Vindecări minunate săvârşite 
cu rugăciunea la capul bolnavi- 
lor 


Odată, ajuns în Shanghai, Vlădica a 
fost chemat la capul unui copil care 
era pe moarte şi care fusese declarat 
fără speranţă de către medici. Cum 
a intrat în apartament, părintele 
Ioan s-a îndreptat direct spre came- 








ra unde zăcea băiatul bolnav și, fără 
să cerceteze copilul, a căzut în ge- 
nunchi în faţa icoanei din acea ca- 
meră şi s-a rugat îndelung. Apoi, 
asigurând familia că îşi va reveni, a 
plecat repede. Și într-adevăr, starea 
copilului s-a îmbunătăţit spre dimi- 
neaţă și curând acesta şi-a revenit. 


Știutorul inimilor - răspunsuri 
la întrebări nerostite 


În viaţa Sfântului se istoriseşte o 
mărturie a unei ucenice apropiate a 
acestuia care povesteşte că de multe 
ori voia să îi pună Fericitului diver- 
se întrebări, însă nu reuşea în tim- 
pul zilei să facă aceasta, pentru că 
după Sfânta Liturghie fie era ocupat 
cu câte ceva, cu parastase, ori îl su- 
na cineva la telefon, ori pur şi sim- 
plu se retrăgea în chilie. Insă, în 
vremea mesei aplecat deasupra far- 
furiei, pe nesimţite, ca şi cum i s-ar 
fi adresat lui însuşi, începea să vor- 
bească, răspunzând încet-încet la 
toate întrebările celei ce îi pregătise 
masa, cărora ea nu le dăduse glas, ci 
doar se gândise la ele. Cu toate că 
această minune a fost trăită de o 
ucenică a Sfântului, care se îngrijea 
de mâncarea acestuia, în ea se regă- 
sesc mulţi cărora Sfântul le-a desco- 
perit gândurile cele mai tainice, fie 
sfătuindu-i pe ce drum să apuce, 
mai înainte ca ei să îl întrebe despre 
aceasta, fie mângâindu-i și încura- 
jându-i în necazurile lor. 


Să avem rugăciunile lui! 


I.G. 


„Când suntem cufundaţți în păcate, iar mintea noastră este ocupată numai de grijile lumești, nu 
luăm aminte la starea sufletului nostru. Suntem nepăsători la starea noastră lăuntrică şi mer- 
gem neîncetat pe o cale greşită, fără să ne dăm seama de asta. Dar iată, o rază a luminii dumne- 
zeiești pătrunde în sufletul nostru. Câtă murdărie vom vedea atunci în noi înşine! Cât neadevăr, 
câtă minciună! Cât de dezgustătoare ne vor apărea atunci multe gesturi ale noastre, pe care ni le 
închipuisem că sunt strălucite! Vom înţelege limpede că mergem pe căi greşite. Și vom înţelege 


clar care-i calea cea bună.” 









În Vechiul "Testament trâmbiţele 


erau cele care chemau poporul la 
rugăciune. Sub Legea Nouă, clopote- 
le și toaca nu doar cheamă Biserica 
lui Dumnezeu, ci şi vestesc Evanghe- 
lia, adunând oamenii la rugăciune. 
Sunetul clopotului este glasul lui 
Dumnezeu. Chemările toacei sunt 
glasurile îngerilor. Ambele punctea- 
ză timpul, făcând ca acesta să nu fie 
doar timp care trece fără sens 
(chronos), ci timp marcat de sensul 
istoriei lui Dumnezeu cu lumea 
(kairos). Atunci când sunetul 
clopotului punctează timpul, 
acesta se umple de sens, deve- 
nind timp al mântuirii. 


Sunetul clopotului este chemarea lui 
Dumnezeu, iar adunarea noastră la 
Biserică este răspunsul nostru la 
această chemare. Înainte ca poporul 
să se adune spre a-L lăuda şi a-l 
mulţumi lui Dumnezeu, cel ce aduce 
prima laudă şi cântare de slavă este 
clopotul. Darurile ce sunt invocate 
asupra clopotului la slujba de sfințire 
exprimă bogăţia de semnificaţii du- 
hovniceşti ce pot fi trezite în sufletul 
celor ce-i aud glasul: 


„Umple, Doamne, clopotul acesta de 
binecuvântarea Ta cea cerească, ca, 
glasul sunării lui auzindu-l, puterile 
cele potrivnice ale văzduhului să se 
depărteze de la curțile credincioşilor 
Tăi şi toate săgețile lor cele aprinse, 
pornite asupra noastră, să se stin- 
gă; asemenea trăsnetul fulgerelor, 
căderea grindinei şi toată tulbura- 
rea cea vătămătoare a văzduhului 
să se domolească, să se liniştească şi 
să se depărteze.” 


S-a păstrat din vechime o explicare a 
rolului clopotului: „Laud pe ade- 

Clopotul „Buga” 
al lui Ștefan cel 


văratul Dumnezeu, chem popo- 
rul, adun clerul, îi plâng pe 
morţi, alung trăsnetele şi înfru- 
museţez sărbătorile”. 


Este foarte interesant că Molitfelni- 
cul nu vorbeşte simplu despre sune- 
tul clopotului, ci aminteşte de 
„glasul” sunetului său. Glasul este 
propriu fiinţei umane, astfel că rugă- 
ciunile personalizează clopotul în 
timpul sfințirii acestuia. Clopotele 
sunt auzite de urechi, dar ele răsună 
în inima omului, înălțându-i sufletul 
către Dumnezeu. 


Limba română numeşte obiectul cu 
care se loveşte clopotul „limbă”, 
dându-i prin aceasta o nouă perso- 
nalizare, transformându-l într-un 
obiect care nu numai cântă, ci și vor- 
beşte. Faptul că un clopot ne vorbeş- 
te se trăieşte chiar în mod subiectiv, 
căci atunci când e bătut și ne aflăm 
în stare de tristeţe, percepem acor- 
durile minore ale acestuia, părând că 
clopotul plânge cu noi, în timp ce, în 
stare de bucurie, percepem mai ales 
tonurile majore, părându-ne că clo- 
potul se bucură cu noi. Astfel, glasul 
clopotului cântă bucuria şi tristeţea 
în același timp. 


Dacă teologia este rugăciune curată 
adusă lui Dumnezeu cu întreaga fiin- 
ță, atunci clopotele sunt primii 
teologi ai Bisericii, căci sună 
rugându-se şi se roagă cântând. 
Zilele de sărbătoare sunt diferenţiate 
de cele de rând prin bătaia diferită a 
clopotului. Cea mai complexă batere 
a clopotelor are loc la a doua Inviere 
sau Vecernia din prima zi de Paşti. 
Când se citeşte Evanghelia, la sfârşi- 
tul fiecărui verset se bate clopotul, ca 
semn de slavă pentru Cel înviat din 





GLASUL CLOPOTULUI, 
Glasul lui Dumnezeu 


Fragment din cartea „Clopotele şi toaca” 





Clopotele sunt auzite de urechi, dar 
ele răsună în inima omului, înălțân- 
Mare du-i sufletul către Dumnezeu. 


morți. Clopotele se bat îndelung 
când vine arhiereul, iar când pără- 
sim această lume, răsună duios, par- 
că plângând. Clopotele au şi funcţie 
de utilitate publică, mai ales la sate. 
Ele vestesc diferite evenimente, pre- 
cum incendii, inundaţii, războaie. 
Glasul clopotului simbolizează şi 
trâmbiţa cu care îngerul va vesti 
sfârşitul lumii şi învierea morţilor 
pentru înfricoșata Judecată de Apoi. 


Cea mai veche atestare a folosirii 
clopoţeilor de cult se întâlneşte în 
canoanele din Alexandria din sec. 
IV, când, după împărtăşirea poporu- 
lui, se suna clopoţelul şi apoi erau 
citiți psalmi cu mare atenţie. Din 
cauza prigoanei, în primele trei vea- 
curi creştine nu s-au folosit clopotele 
în Biserică. Apoi ele au fost introdu- 
se încet-încet, pentru a marca anu- 
mite momente ale slujbei. Toaca a 
fost prima folosită pentru a chema la 
rugăciune, dar Biserica a introdus 
către sfârşitul mileniului I şi clopote- 
le. Ocupaţia turcilor le-a făcut să 
tacă pentru mai multe secole. În spa- 
țiul ortodox, cel mai mare avânt l-au 
avut clopotele în Rusia, unde există 
o adevărată artă a baterii clopotelor. 
La noi, cele mai vechi clopote datea- 
ză din secolul XIV (Cotmeanaşi Co- 
zia) şi sec. XV, pe timpul lui Ștefan 
cel Mare. 











Părintele NICOLAE 
GREBENEA 


sau tăria de a rezista 23 de ani în 


temniţele comuniste 
(12 iulie 2006) 





icolae Grebenea a văzut lumina 

lumii la Răşinari, în judeţul Si- 
biu, la 25 octombrie 1905, un vechi 
sat românesc de la poalele munţilor, 
ca al optulea din cei nouă fraţi, dintr- 
un tată aromân. A făcut școala la 
Răşinari, avându-l pe protopopul 
Emilian Cioran, tatăl marelui Emil 
Cioran, profesor la disciplina istorie. 
A fost student la Academia Teologică 
Andreiană din Sibiu, avându-l între 
alţii ca profesor pe Dumitru Stăniloa- 






ie. Işi încheie însă studiile la Cer- mo 


năuți. Este delegat al Mitropoliei |. 
Sibiului să organizeze, din 1936 
până în 1938, parohia de la Bicazu 
Ardelean. 


Prima sa întemniţare este sub re- | 
gele Carol al II-lea. Cea de-a doua 
întemniţare sub Antonescu. Cu- 
noaşte apoi Aiudul, în timpul 
comuniştilor. A treia întemniţare, 
sub regimul celei de-a treia dicta- 
turi. De la Aiud este adus la Peni- 
tenciarul Ploieşti, de la Ploiești din 
nou la Aiud, apoi la Baia Sprie, 
unde se întâlneşte cu părintele ; 
Iustin Pârvu. Aici, în Săptămâna 
Mare a Patimilor Domnului, unii | 
deţinuţi propun părintelui Nicolae | 
să serbeze Învierea, să facă o sluj- 
bă în mină. Părintele acceptă propu- 
nerea, hotărâți să suporte toţi la ne- 
voie consecinţele, deoarece rugăciu- 
nea era aspru pedepsită de adminis- 
traţie. In noaptea Sfintei Invieri, din 
toate piepturile a răsunat cântecul de 
biruinţă: „Hristos a Inviat!“. Nimeni 
nu i-a deranjat, chiar gardienii ascul- 
tau în linişte slujba făcută de aceşti 
deţinuţi în fundul pământului. L-a 
cunoscut şi pe părintele Gheorghe 
Calciu-Dumitreasa, cu care petrece 3 
săptămâni în închisoarea de la Aiud 
şi tot aici l-a cunoscut pe Radu Gyr, 
Nichifor Crainic, pe Constantin Gane 
sau Petre Pandrea. 


In închisorile comuniste a fost unul 
dintre cei care au menţinut starea de 
spirit şi moralul tineretului atunci 


când acesta se afla derutat şi deznă- 
dăjduit în faţa greutăților şi mai ales 
a reeducării și exterminării. Radu 
Gyr, Vasile Voiculescu sau Nichifor 
Crainic le-au dăruit tinerilor din în- 
chisori poeziile, iar Nicolae Grebenea 
sau Traian Trifan le-au oferit sfatul 
şi tăria de a rezista. 


În 1964 este eliberat din închisoare 
cu mulţi dintre cei care au supra- 
vieţuit și hirotonit preot în parohia 


Spini, la 8 km de Blaj. În anul 1970 
este numit preot la Vlădiceni, Neamţ. 
Din 1964 a fost atacat şi urmărit per- 
manent de Securitate, chemat mereu 
la sediile din Roman şi Piatra Neamţ, 
fiind considerat un pericol pentru 
regim şi aceasta pentru prestigiul 
deosebit pe care-l avea printre supra- 
vieţuitorii temniţelor comuniste, dar 
nu numai. Era un om care impunea. 
În cartea sa de memorii povesteşte 
cum a fost iradiat la Securitate şi 
cum a scăpat cu ajutorul ierburilor 
de leac după trei săptămâni de zile, 
provocând uimirea şi spaima se- 
curiștilor care îl credeau mort. Trece 
la cele veşnice mulţi ani mai târziu, la 
aproape 101 ani. 


„Întoarce-te la Dumnezeu 
cu toată inima şi puterea, 
slăvite Neam Românesc! 
Lipeşte-te de El, căci El 
este viaţa ta! Caută-te pe 
tine şi fii ce ai fost! Pri- 
veşte drept în sus spre lu- 
mină, fără a lua seama 
de zarva din jur! Și vei fi 
mântuit. Și vei fi lumi- 


nă.” 


Părintele Iustin Pârvu spunea despre 
el: 


Părintele Nicolae a fost un stâlp 
pentru toți, şi pentru cei care au mu- 
rit, şi pentru cei care au mai apucat 
să iasă şi să supraviețuiască. 
Comuniştii erau foarte uimiţi pentru 
modul în care părintele reușea să 
rezolve diferitele situaţii în care îl 
puneau, atât în anii de puşcărie, cât 
şi după aceea. Deţinuţii ştiau: „dacă 
părintele Grebenea a spus 
aşa, aşa trebuie să facem”. 

Este omul care întru- 
chipează cuvintele 

Sfântului Apostol Pa- 
vel: „Ioate le suferă, 
toate le crede, toate le 
“ nădăjduieşte, toate le 

“rabdă. Dragostea nu 
cade niciodată.” 


Un alt împreună-pătimitor 
din temniţele comuniste, 
Demostene Andronescu 
vorbeşte despre păr. Grebe- 
nea: 


Odată, în cumplita temniţă 
a Aiudului, când el ne vor- 
bea despre suferință şi des- 
pre semnificațiile ei, unii dintre noi, 
mai tineri „învățăcei” ai lui, l-am 
întrebat cu oarecare năduf: „Bine, 
bine, părinte, dar coşmarul acesta 
pe care îl trăim, când se va termi- 
na?” El ne-a răspuns sfătos: „Hei, 
feții mei, timpul are răbdare, multă 
răbdare; se cade deci, să fim şi noi 
răbdători. Să aşteptăm să se împli- 
nească veleatul. Până atunci, însă, 
trebuie să ne străduim să ră- 
mânem noi înşine.” Și el ne-a fost 
exemplu viu în acest sens. 


